

**Аудандар бойынша ауыл шаруашылығы тауарын өндірушілерге су беру жөніндегі
қызметтердің құнын субсидиялауға арналған субсидиялар көлемін айқындау туралы**

***Күшін жойған***

Оңтүстік Қазақстан облысы әкімдігінің 2012 жылғы 21 мамырдағы № 23 шешімі. Оңтүстік Қазақстан облысы Әділет департаментінде 2012 жылғы 20 маусымда № 2079 тіркелді. Күші жойылды - Оңтүстік Қазақстан облысы әкімінің 2013 жылғы 11 қаңтардағы № 3 шешімімен

      Ескерту. Күші жойылды - Оңтүстік Қазақстан облысы әкімінің 11.01.2013 № 3 шешімімен.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңына, Қазақстан Республикасы Үкіметінің 2006 жылғы 4 сәуірдегі № 237 қаулысымен бекітілген Ауыл шаруашылығы тауарын өндірушілерге су беру жөніндегі қызметтердің құнын субсидиялау ережесінің 8-тармағына сәйкес Оңтүстік Қазақстан облысының әкімі **ШЕШІМ ЕТТІ:**  
      1. Аудандар бойынша ауыл шаруашылығы тауарын өндірушілерге су беру жөніндегі қызметтердің құнын субсидиялауға арналған субсидиялар көлемі осы шешімнің қосымшасына сәйкес айқындалсын.  
      2. «Аудандар бойынша ауыл шаруашылығы тауарын өндірушілерге су беру жөніндегі қызметтердің құнын субсидиялау көлемін айқындау туралы» Оңтүстік Қазақстан облысы әкімінің 2011 жылғы 20 маусымдағы № 65 (Нормативтік құқықтық актілерді тіркеу мемлекеттік тізілімінде 2053-нөмірінде тіркелген, «Оңтүстік Қазақстан» газетінің 2011 жылғы 8 тамыздағы 94-санында жарияланған) шешімінің күші жойылды деп танылсын.  
      3. Осы шешім алғашқы ресми жарияланған күнінен бастап күнтізбелік он күн өткен соң қолданысқа енгізіледі.  
      4. Осы шешімнің орындалуын бақылау облыс әкімінің бірінші орынбасары Б.С.Оспановқа жүктелсін.

      Облыс әкімі                                *А. Мырзахметов*

      Облыс әкімінің  
      2012 жылғы "21" мамырдағы  
      № 23 шешіміне қосымша

**Аудандар бойынша ауыл шаруашылығы тауарын өндірушілерге су беру жөніндегі қызметтердің құнын субсидиялауға арналған субсидиялар көлемі**

|  |  |  |  |
| --- | --- | --- | --- |
| № | Қала, аудан атауы | Жылдық лимит, мың текше метр | Субсидия көлемі, мың теңге |
| 1 | Қазығұрт | 78958 | 3129 |
| 2 | Мақтарал | 963732 | 191649 |
| 3 | Ордабасы | 45774 | 2607 |
| 4 | Отырар | 46126 | 3753 |
| 5 | Сарыағаш | 270309 | 10430 |
| 6 | Шардара | 871438 | 77570 |
| 7 | Түркістан | 18622 | 20862 |
| Жиыны: | | 2294959 | 310000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК